Document ID: 32007R0880

KOMISIJAS REGULA (EK) Nr. 880/2007
(2007. gada 25. jūlijs),
ar kuru groza Regulu (EK) Nr. 2133/2001, ar ko atver dažas Kopienas tarifu kvotas un tarifu maksimālos apjomus labības nozarē un paredz to pārvaldi attiecībā uz Kopienas tarifu kvotu dažiem izstrādājumiem, kas izmantojami dzīvnieku barībā un kas atbilst KN kodam 2309 90
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. februāra Lēmumu 2007/444/EK, lai noslēgtu Nolīgumu starp Eiropas Kopienu un Kanādas valdību, pabeidzot sarunas saskaņā ar VVTT XXIV panta 6. punktu (1), un jo īpaši tā 2. pantu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (2), un jo īpaši tās 12. panta 1. punktu,
tā kā:
(1)
Padomes 2007. gada 22. februāra Regula (EK) Nr. 733/2007, ar ko īsteno Nolīgumu starp Eiropas Kopienu un Kanādas valdību, pabeidzot sarunas saskaņā ar 1994. gada VVTT XXIV panta 6. punktu, un ar ko groza un papildina I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (3), dažu izstrādājumu ar KN kodu 2309 90 ievedumiem, kas izmantojami dzīvnieku barībā, paredz vienā kalendārajā gadā ievedtarifu kvotu ar 7 % ad valorem muitas nodokli.
(2)
Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (4), ir apkopoti pārvaldības noteikumi, kurus piemēro tarifu kvotām, kuras paredzētas hronoloģiskai lietošanai, ievērojot muitas deklarāciju datumus, un tādu ievedumu uzraudzībai, uz kuriem attiecina preferenču sistēmu. Lai saskaņotu jaunās tarifu kvotas pārvaldību ar līdzīgām kvotām, šīs kvotas pārvaldība ir jāiestrādā attiecīgajā noteikumā.
(3)
Tādēļ Komisijas Regula (EK) Nr. 2133/2001 (5) ir jāgroza.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2133/2001 II pielikumā pievieno šādu rindu:
“09.0070
2309 90 31
2309 90 41
2309 90 51
2309 90 95
2309 90 99
Izstrādājumi, kas izmantojami dzīvnieku barībā
2 700
7 % ad valorem
Visas trešās valstis (erga omnes)”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 25. jūlijā

Labels: 3
17
6